KOMISIJOS ATASKAITA EUROPOS PARLAMENTUI IR TARYBAI

dėl naudojimosi įgaliojimais priimti deleguotuosius aktus, suteiktais Komisijai pagal 2015 m. lapkričio 25 d. Europos Parlamento ir Tarybos direktyvą (ES) 2015/2203 dėl valstybių narių įstatymų, susijusių su žmonėms vartoti skirtais kazeinais ir kazeinatais, derinimo, kuria panaikinama Tarybos direktyva 83/417/EEB

Turinys

[**1.** **2015 m. lapkričio 25 d. Europos Parlamento ir Tarybos direktyva (ES) 2015/2203 dėl valstybių narių įstatymų, susijusių su žmonėms vartoti skirtais kazeinais ir kazeinatais, derinimo, kuria panaikinama Tarybos direktyva 83/417/EEB** 1](#_Toc33623274)

[**1.1.** **Įvadas** 1](#_Toc33623275)

[**1.2.** **Teisinis pagrindas** 2](#_Toc33623276)

[**1.3.** **Naudojimasis įgaliojimais** 2](#_Toc33623277)

[**1.4.** **Išvados** 2](#_Toc33623278)

1. **2015 m. lapkričio 25 d. Europos Parlamento ir Tarybos direktyva (ES) 2015/2203 dėl valstybių narių įstatymų, susijusių su žmonėms vartoti skirtais kazeinais ir kazeinatais, derinimo, kuria panaikinama Tarybos direktyva 83/417/EEB**
	1. **Įvadas**

Europos Parlamento ir Tarybos direktyvoje (ES) 2015/2203[[1]](#footnote-1) numatyta suderinti valstybių narių įstatymus dėl žmonėms vartoti skirtų kazeinų ir kazeinatų siekiant palengvinti laisvą prekių judėjimą vidaus rinkoje ir tuo pat metu suteikti aukštą sveikatos apsaugos lygį.

5 straipsniu Komisijai suteikiami įgaliojimai priimti deleguotuosius aktus, kuriais būtų iš dalies keičiami I ir II prieduose nustatyti reikalavimai, siekiant atsižvelgti į atitinkamų tarptautinių standartų pokyčius ir technikos pažangą.

* 1. **Teisinis pagrindas**

Ataskaita turi būti teikiama pagal 6 straipsnio 2 dalį. Pagal šią nuostatą 5 straipsnyje nurodyti įgaliojimai priimti deleguotuosius aktus Komisijai suteikiami penkerių metų laikotarpiui nuo 2015 m. gruodžio 21 d. Likus ne mažiau kaip devyniems mėnesiams iki penkerių metų laikotarpio pabaigos Komisija parengia naudojimosi deleguotaisiais įgaliojimais ataskaitą. Įgaliojimų suteikimas automatiškai pratęsiamas tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno tokio laikotarpio pabaigos.

* 1. **Naudojimasis įgaliojimais**

Komisija nepriėmė jokio deleguotojo akto pagal 5 straipsnį, nes Komisija nenustatė, kad reikia iš dalies keisti I ir II prieduose nustatytus standartus. Šiuo metu Komisija neketina artimiausioje ateityje pasinaudoti įgaliojimais. Tačiau negalima atmesti galimybės, kad tokia būtinybė gali kilti.

* 1. **Išvados**

Įgaliojimais nebuvo naudojamasi, nes nekilo teisinės pareigos arba būtinybės jais naudotis.

1. 2015 m. lapkričio 25 d. Europos Parlamento ir Tarybos direktyva (ES) 2015/2203 dėl valstybių narių įstatymų, susijusių su žmonėms vartoti skirtais kazeinais ir kazeinatais, derinimo, kuria panaikinama Tarybos direktyva 83/417/EEB (OL L 314, 2015 12 1, p. 1). [↑](#footnote-ref-1)